Bandy lányok - Fidelio.hu
2011.05.24. 16:46
Hernádi Judit és Udvaros Dorottya életükben először játszanak együtt színpadon. Nézze meg őket velünk!
Számomra az a legfontosabb, hogy (és ahogy!) Hernádi és Udvaros ezen a színházi estén, Angélaként és Sophie-ként, együtt énekel világslágereket a 20. századból. A történet szerint külföldön élő, valódi karriert csinált barátnőjükre, Icára várnak a Choo-Choo nevű bárban 2011 nyarán Budapesten. Különös dologra készülődnek, arra, hogy több mint harminc év után felelevenítik egykori triójukat, ismét fellépnek, mint a "Bandy-lányok", s Ica holland férjének születésnapi buliján eléneklik az általuk hajdan újraírt-fordított-hangszerelt dalokat, melyek akkor a képtelenül távoli nagyvilágot, most a képtelenül távoli múltat jelentik. Ica egyre késik, ők pedig némi hezitálás után próbálni kezdenek, ha ketten hát ketten, és elementáris erővel, elragadó rezignációval végigéneklik a hajdanvolt repertoárt. Hogy mi lesz az esti fellépéssel, megérkezik-e Ica? Ezek után, azt hiszem, mindegy, de azért legyen meglepetés. (Parti Nagy Lajos)
Író: Parti Nagy Lajos; rend.: Ascher Tamás; d.: Khell Zsolt; j.: Szakács Györgyi; kor.: Bóbis László szereplők: Hernádi Judit, Udvaros Dorottya; km.: Darvas Kristóf/Philipp György, Fritz József, Hegyi Viktor, Herboly László, Szalay Tamás (Chattanooga Zenekar)
Kérdésünk: Melyik előadásban NEM játszik (játszott) Hernádi Judit?
A helyes választ június 13-án 16:00-ig megjelölők közül hárman nézhetik meg másodmagukkal a június 17-i előadást.